== Opnåelse af orgasme ==
For mænd er den mest udbredte måde at opnå en orgasme på ved stimulering af [[penis]]; mens det hos kvinder er stimulering af [[klitoris]].{{kilde mangler|dato=Uge 30, 2009}} Sådanne stimulering kan opnås fra en række aktiviteter. For mænd kan tilstrækkelig stimulering opnås under [[vagina]]lt eller [[analsex|analt]] [[samleje]], [[oralsex]] ([[fellatio]]) eller ved [[onani]]. En orgasme følges herefter ofte af [[udløsning]]. For kvinder kan orgasme opnås gennem vaginalt samleje, oralsex ([[cunnilingus]]), onani eller anden [[ikke-gennemtrængende sex]], og kan også opnås ved hjælp af [[vibrator]] eller en [[erotisk elektrostimulering]]. Orgasme kan også opnås gennem stimulering af [[brystvorte]]rne, [[livmoderorgasme|livmoderen]] eller andre [[erogen zone|erogene zoner]]. Udover fysisk stimulering kan orgasme også opnås alene fra psykologisk seksuel ophidselse, såsom gennem [[drøm]]me (hvilket kan resultere i en såkaldt [[våd drøm]]).
Psykologi Sexologi